**Nr. \_\_\_\_\_\_prot Tiranë më, datë \_\_.\_\_.2022**

**MIRATOHET**

Drejtor Ekzekutiv KRK

**Dafina Peci**

CEO-Koordinatori i Përgjithshëm

KRK-TEYC 2022

**Aspasjana Kongo**

**Thirrje për ekspert të jashtëm për “Ekspert Finance” në kuadër të programit TEYC2022**

**Pozicioni:** Ekspert finance për programin “*Tirana European Youth Capital 2022*” (Tirana, Kryeqyteti Europian i Rinisë për vitin 2022)

**Vendi i punës:** Tiranë

**Shtrirja kohore e shërbimit:** Gusht - Janar 2023

**Afati i fundit i dorëzimit të aplikimit: *17.08.2022, Ora 15:00***

**Afati i fundit kohor për pyetje sqaruese do të jetë data:** ***15 Gusht 2022, ora 14:00***

**Intervista e strukturar me gojë : 18.08.2022, Ora 13:00**

**Adresa për dorëzimin e aplikimit*: Kongresi Rinor Kombëtar me adresë: Rr. “Papa Kristo Negovani”, Kryqëzimi me rrugën “Dervish Hatixhe” Kati I, Tiranë, Shqipëri.***

Kongresi Rinor Kombëtar (*National Youth Congress - NYC*) është një organizatë ombrellë e të rinjve - një bashkim i organizatave rinore, grupeve joformale, forumeve rinore të partive politike, me qëllim shkëmbimin e informacionit, nxjerrjen në pah të çështjeve të të rinjve, lobimin dhe advokimin për zgjidhjen e këtyre çështjeve dhe ngritjen e kapaciteteve për të gjitha subjektet e përfshira në rrjet. NYC-ja u krijua në mars 2013 në Tiranë ku numëron një antarësi mbi 120 organizata rinore aktive në të gjithë vëndin. Kongresi Rinor Kombëtar bashkon organizata të ndryshme në nivel kombëtar dhe rajonal, nga zonat rurale dhe urbane, organizatat studentore, degët e organizatave ndërkombëtare, forumet politike rinore dhe lloje të tjera shoqatash. Kongresi përfaqëson interesat e të rinjve në Shqipëri, pavarësisht pozicionit të tyre socio-ekonomik, gjinisë, racës, prejardhjes etnike dhe formimit kulturor, bindjeve politike dhe fetare, orientimit seksual, identitetit gjinor ose çdo forme tjetër dallimi.Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri. Të rinjtë në të gjithë Shqipërinë do të kenë një zë të përbashkët për të mbrojtur dhe lobuar për çështjet që i prekin ata.

Titulli *“Tirana European Youth Capital 2022*”, i cili do të zbatohet gjatë vitin 2022 nga Kongresi Rinor Kombëtar në bashkëpunim me Bashkinë Tiranë i është akorduar Tiranës në kuadër të nismës *European Youth Capital, nga Forumi Rinor Evropian*. Programi në kuadër të këtij titulli synon të krijojë mundësi të reja, të sjellë ndryshime pozitive, të inkurajojë pjesëmarrjen aktive, të promovojë vullnetarizmin, të nxisë identitetin evropian, të mbrojë diversitetin dhe përfshirjen, të forcojë organizatat rinore, të rrisë investimet për të rinjtë, të përforcojë zërin në Evropë, të transformojë qytetin në një pikë ndërkombëtare takimi, si dhe të lidhë të rinjtë.

**Qëllimi** i ekspertizës është të ofrojë asistencë dhe suport stafit të KRK\_TEYC2022 dhe në veçanti departamentit të financës në kuadër të zbatimit të programit “Tirana Kryeqyteti Europian i Rinisë për vitin 2022”, sipas nevojave përgjatë vitit të titullit.

**Metodologjia dhe Qasja Teknike:** Eksperti do të punojë ngushtë me Departamentin e Financës TEYC 2022 - KRK. Një plan i detajuar i punës me kornizë kohore do të zhvillohet dhe do të miratohet me Menaxherin e Financës. Çdo detyrë do të kalojë përmes një procesi të përbërë nga raunde konsultimesh sipas nevojës deri në miratimin përfundimtar.

**AKTIVITETET DHE DETYRAT**

Aktivitetet e mëposhtme kërkohen sipas nevojave të stafit të KRK-TEYC2022 dhe Departamentit të Financës për TEYC 2022 pranë KRK gjatë gjithë periudhës të kontraktimit të Ekspertit. Aktivitetet përfshijnë sa më poshtë:

* Verifikimi i shpenzimeve dhe asistim nëonitorimin financiar të realizimit të kontratave në terma buxheti dhe në nivel pagesash me palët përfituese, “Grupe joformale dhe Individë”;
* Asistimi i koorinatorëve në terma financiare për ndjekjen e kontratave dhe raporteve financiare të palëve përfituese (grandmarrësve);
* Asistim nëtimin e raporteve financiare për donatorët;
* Të tjera çështje financiare sipas nevojave;

**Kualifikimet dhe aftësitë:**

* Diplomë Universitare në fushën ekonomiko-financiare;
* Të paktën 3 vjet përvojë në fushën e ekonomike, financiare, kontabel, apo fiskale;
* Njohuri dhe aftësi shumë të mira në përdorimin e paketës office;
* Aftësi për të punuar në grup;
* Aftësi shumë të mira në komunikim;
* Njohje të mirë të gjuhës angleze;
* Të lëshojë faturë tatimorë për shërbimet e kryera.

**Dokumentacioni:**

1. Jetëshkrim (CV);
2. Shprehje interesi;
3. Diplomat e lëshuara brenda vendit si edhe jashtë Republikës së Shqipërisë (fotokopje e noterizuar);
4. Dëshmi penaliteti ose dokument vetëdeklarimi për statusin e dëshmisë së penalitetit;
5. Dokument identifikimi;
6. Kontratë/letër reference/librezë pune/ekstrakt nga tatimet për të vertetuar eksperiencën e mëparshme;
7. Cërtifikatë regjistrimi;
8. Ekstrakt Historik;

**Pagesa:**

Tarifa për shërbimet e ofruara do të jetë **15.000 (pesëmbëdhjetë mijë)** lekë për çdo ditë pune.

**DORËZIMI I DOKUMENTACIONIT**

*Dokumentacioni duhet të paraqitet në një zarf të mbyllur, të firmosur nga eksperti aplikues, me mbishkrimin “Kontraktimi i një eksperti të jashtëm për nevojat e Kongresit Rinor Kombëtar në kuadër të TEYC 2022.*

**Metoda e Vlerësimit:**

Vlerësimi Teknik (maksimum prej 70 pikësh, me kufi minimal pranueshmërie prej 55 pikësh).

- Jetëshkrimi (CV) (deri në 30 pikë);

- Eksperienca e mëparshme (deri në 30 pikë);

- Shprehje interesi (deri në 10 pikë).

*(Propozimet të cilat nuk arrijnë të marrin të paktën 55 pikë për kriteret teknike të vlerësimit nuk do të konsiderohen për vlerësim të mëtejshëm)*

* Intervista me gojë (deri në 30 pikë)

**EKSPERT PROKURIMI**

**Elton MEROLLI**